**…………sz. napirend**

 **Előterjesztve:**

 Közoktatási, Közművelődési, Sport,

 Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2021. augusztus 31-i rendkívüli ülésére**

**Tárgy:** Tulajdonosi hozzájárulás a  KEHOP-5.2.2-16-2016-00043 azonosítószámú, „Budapest oktatási intézményeinek épületenergetikai fejlesztése” című projekt keretében megvalósuló, Budapest II. kerületi Szabó Lőrinc Kéttannyelvű Általános Iskola és Gimnáziumot érintő beruházáshoz

**Készítette:** …………………… Ötvös Zoltán osztályvezető s.k.

**Egyeztetve**: …………………… Vargáné Luketics Gabriella igazgató s.k.

**Látta:** …………………… dr. Szalai Tibor jegyző

 …………………… dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Közép-Budai Tankerületi Központ igazgatója a következőkről tájékoztatta Önkormányzatunkat:

„A KEHOP-5.2.2-16-2016-00043 azonosítószámú, „Budapest oktatási intézményeinek épületenergetikai fejlesztése” című projekt keretében megvalósuló, a Budapest II. kerületi Szabó Lőrinc Kéttannyelvű Általános Iskola és Gimnáziumot érintő beruházás kivitelezési munkái hamarosan megkezdődhetnek, jelenleg az eredményes közbeszerzési eljárás nyertes kivitelezőjével folyamatban van a kivitelezési szerződés aláírása.

A projekt kivitelezéséhez, megvalósításához és eredményeinek fenntartásához kapcsolódóan az érintett önkormányzat által kiállított tulajdonosi hozzájárulásra van szükség, amely jelenleg a Klebelsberg Központ részére nem áll rendelkezésre.”

A 2017. január 1-től hatályos vagyonkezelési szerződés IV.25. pontja alapján a Közép-Budai Tankerületi Központ értéknövelő beruházást végezhet a tulajdonos hozzájárulásával.

A megkereséssel együtt az Igazgató asszony megküldte a beruházás intézményre vonatkozó műszaki leírását, melyet az előterjesztéshez csatolunk.

A fentiek alapján kérem a tisztelt Képviselő-testületet az előterjesztés megtárgyalására és a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában és a Közép-Budai Tankerületi Központ vagyonkezelésében álló Budapest, II. kerület, belterület 11658/12 hrsz-ú, természetben 1026 Budapest, II. kerület Battai lépcső 2-6., Pasaréti út 191-193. szám alatti ingatlanban működő Szabó Lőrinc Kéttannyelvű Általános Iskola és Gimnázium tekintetében tulajdonosi hozzájárulását adja a KEHOP-5.2.2-16-2016-00043 azonosítószámú, „Budapest oktatási intézményeinek épületenergetikai fejlesztése” című projekt keretében megvalósuló beruházáshoz.

A Képviselő-testület felkéri a Polgármestert a jelen határozat mellékletét képező Tulajdonosi hozzájárulás aláírására.

**Felelős:** Polgármester

**Határidő:** azonnal

*A határozat javaslat elfogadásához egyszerű többségű szavazati arány szükséges*

B u d a p e s t, 2021. augusztus 23.

 **Kovács Márton**

 **Alpolgármester**

**Előterjesztés melléklete**

**É P Í T É S Z M Ű S Z A K I L E Í R Á S**

**Budapest II. Kerületi Szabó Lőrinc Kéttannyelvű Általános Iskola és Gimnázium 5.2.2 - Budapest oktatási intézményeinek épületenergetikai fejlesztése**

**1026 Budapest, Pasaréti út 191-193. Hrsz: 11658/12**

ALAPADATOK

helyrajzi szám: 11658/12

CÍM: 1026 Budapest, Battai lépcső 2-6.

TELEK TERÜLETE: 8464 m2 MEGNEVEZÉS: kivett középiskola

JOGI JELLEG: II. KERÜLETI ÖNKORMÁNYZAT - tulajdonos

KÖZÉP-BUDAI TANKERÜLETI KÖZPONT - vagyonkezelő

ELMŰ HÁLOZAT KFT. – vezeték jog

VÉDETTSÉG: Az épület nem áll helyi védettség alatt.

1. **ÉPÍTÉSZET**

HOMLOKZATI HŐSZIGETELÉS

A homlokzatra tervezetten EPS expandált polisztirol hőszigetelés kerül 16 cm vastagságban. A tervlapokon feltüntetett tűzgátló sávokat 16 cm vastagságban és min. 20 cm magasságban A1 tűzvédelmi osztályú kőzetgyapot hőszigeteléssel kell kialakítani. Az árkádfödém hőszigetelését 20 cm vastagságban, A1 tűzvédelmi osztályú kőzetgyapot hőszigeteléssel szükséges kialakítani. Árkádfödém hőszigeteléséről R-05 részletrajz ad útmutatást. Energetikai tanúsítványban meghatározott paraméterekkel, a 7/2006. (V.24.) TNM rendelet szerint elvégzett számítások szerinti követelménynek megfelelően.

HŐSZIGETELŐ LÁBAZATI RENDSZER

A lábazatra tervezetten XPS extrudált polisztirol hőszigetelés kerül 12 cm vastagságban. Energetikai tanúsítványban meghatározott paraméterekkel, a 7/2006. (V.24.) TNM rendelet szerint elvégzett számítások szerinti követelménynek megfelelően.

HOMLOKZATBURKOLAT

Az épületeken homlokzatburkolat nem készül, a meglévővel azonos és a színterven jelzett kváderezés és homlokzati díszítést az EPS lapokból kell kialakítani, a meglévő mintáknak és a részletrajzoknak megfelelően. A homlokzatokon meglévő emléktáblát és homlokzati díszítéseket az új síkon helyre kell állítani.

LAPOSTETŐK HŐSZIGETELÉSE

A lapostetőkre az energetikai számításoknak megfelelően 25 cm hőszigetelés, kiegészítő hőszigetelésként 6 cm vízelvezető drénréteg kerül lehelyezésre majd az új vízszigetelésre extenzív zöldtető kerül. A zöldtető ültető rétege 10 cm vastagságban terítve biztosít életteret a szárazságtűrő növényeknek a lapostető számottevő felületén. A tervezett munkák során bizonyos meglévő gépészeti vezetékeket, gépeket vissza kell bontani majd azokat a hőszigetelés és vízszigetelés kialakítása után helyre kell állítani. Lásd még gépészeti fejezet.



KÜLSŐ NYÍLÁSZÁRÓK

Jelenlegi külső nyílászárók vegyes képet mutatnak. Sok helyen régebbi műanyag illetve fa szerkezetű nyílászárók találhatók. Az egységes homlokzat kialakítása érdekében, valamint a megfelelő energetikai követelmények teljesítése érdekében a külső nyílászárókat egységesen egyesített szárnyú, külső oldalán színre fóliázott műanyag és porszórt alumínium szerkezetekre cseréljük. A beépítendő nyílászárók szerkezeti kialakítása a hazai piacon forgalmazott szerkezetekhez igazodik, és valamennyi egységes vasalat- és kilincsrendszerrel, az ajtók rejtett küszöbbel készülnek. A nyílászáró elemek beépítésénél nem alakulhat ki hőhíd, páralecsapódás. Az ajtók nagy légzárásúak (L2), nagy vízzárásúak (V2), nagy szélállóságúak (SZ2), különleges hőszigetelésűek (H1) és léghanggátlási mutatójuk ne legyen kisebb 32 dB-nél. Az ajtók tűzállóságának meg kell felelnie a Megrendelő, a vonatkozó Magyar Szabványok és a helyi tűzvédelmi hatóság előírásainak. Meg kell oldani a lég- és vízzárást úgy, hogy az alkalmazott segédanyagok (tömítőanyagok) ne a homlokzati felületen jelenjenek meg, azaz rejtve, takarva legyenek.

KÜLSŐ NYÍLÁSZÁRÓK VASALATAI

A vasalatok anyaga tartósak, rozsdamentes acélból készültek legyenek natúr felülettel. Általános követelmény az egyszerűen kezelhető, több ponton záródó, alap biztonsági, körbefutó, rejtett, süllyesztett vasalatrendszer, méretezett számú fúrt sarok- és bukó pántokkal (pl. Roto NT). Kilincsek, zárak: A külső és a belsőn nyílászárókon egységes kilincsrendszert kell alkalmazni, a kilincs és a zár körül külön-külön tárcsás címerrel, alumínium szerkezetű kilincs-családdal. (pl. FSB 1108/1707/1708). Minden vasalatnak meg kell felelnie a vonatkozó Magyar Szabványoknak. Az ablakok általában bukó-nyíló kialakítással.

KÜLSŐ NYÍLÁSZÁRÓK ÜVEGEZÉSE

Az épület homlokzati nyílászárói egyedi méretű, műanyag és alumínium anyagú, kézi mozgatású szerkezetek üvegezett felülettel. Az nyílászárók várható élettartama 30 év, alkalmassági ideje pedig 20 év legyen. Az üvegezés hőszigetelő, a felületképzésnél gyári porszórásos eljárást kell alkalmazni. Beépítésük konszignáció szerinti helyre, szerelő jelleggel, tokrögzítő vasalattal tégla vagy beton falszerkezethez dübelezve, illesztési hézagoknál poliuretán hab kitöltéssel, az elvárható pontossággal, takarólécezés sehol nem elfogadható. Vakolattal való találkozásnál, illetve egyéb csatlakozó szerkezeteknél mindkét oldalon festhető szilikonos kitt tömítéssel készül.

|  |
| --- |
| **Nyílászárócsere** |
| Műanyag | 219 db |
| Fém | 27 db |

AKADÁLYMENTESÍTÉS

Az épület akadálymentesítése jelenleg nem megoldott. A meglévő akadálymentes bejáratok esetében a tervezett nyílászárók méreteinek továbbra is lehetővé kell tenni az akadálymentesen történő áthaladást mozgáskorlátozottak számára. A felújítás során az akadálymentességi szint nem változik

1. **ÉPÜLETGÉPÉSZET**

A fűtési rendszer elavult, cseréje indokolt. Ennek szellemében az energetikai pályázat keretében a teljes fűtési rendszer újratervezésre kerül. A meglévő, energiapazarló gázkazánok, melyek az alagsorban helyezkednek el, elbontásra kerülnek, helyükre új Viessmann Vitodens 200-W típusú kondenzációs falikazánok kerülnek beépítésre. Az egyenként 125kW névleges teljesítményű berendezések gyári tartószerkezetre fognak kerülni.

Az új rendszer részeként az eddig indirekt fűtésű HMV tároló megmarad, fűtését átveszik az új kazánok előnykapcsolással. A HMV hálózat a meglévő rendszerre fog csatlakozni, csakúgy, mint a hidegvíz és a cirkuláció. A meglévő termosztatikus keverőt, mely a kazánház melletti helyiségben kap helyet, elbontjuk, és helyére új, a kazánházban lévő egységet építünk be. A hidegvízben lévő tágulási tartály és a cirkulációs szivattyú a későbbiekben is el tudja látni a feladatát, ami miatt megmaradnak, az új hálózathoz illesztve. A kazánok alá gyári kaszkád modul kerül beépítésre, hidraulikus váltóval. A szekunder oldalon egy központi osztó-gyűjtő kerül be, melyre négy áramkör kerül behelyezésre. Minden kör külön fordulatszám szabályozású szivattyúval, háromjáratú keverőszeleppel, elzáró, szabályozó és üzemviteli eszközökkel fog üzemelni. Az osztó-gyűjtő előtt ki lesz véve a HMV áramköre, mivel a hely miatt az osztón nincs több hely az elhelyezésre. A fő ágba gáztalanító, vízutántöltő és vízlágyítót is magában foglaló berendezés kerül be a visszatérő ágba.

A meglévő szekunder hálózat elbontásra kerül, a hőleadókkal, a csővezeték hálózattal, és egyéb szerelvényekkel együtt. Helyükre új, a megváltozott hőveszteség értékekkel összhangban lévő radiátoros fűtés kerül, mely lapradiátorokkal (Dunaferr Lux-Uni) fog üzemelni. Minden hőleadóhoz Danfoss RA-DV típusú térfogatáram korlátozóval ellátott termosztatikus radiátorszelep lesz beépítve Danfoss 2920 típusú termosztatikus szelepfejjel, valamint Danfoss RLV-S típusú visszatérő csavarzat, melyet elzárási funkció céljából lesz a rendszerben.

|  |  |
| --- | --- |
| Új Viessmann kazán  |  4 db |
| Radiátorcsere |  197 db |
| Csővezeték csere | 2.192 m |

1. **ÉPÜLETVILLAMOSSÁG**

Az elosztóba kialakítjuk, egy 3F 25A kismegszakítót betáplálási oldal védelemre és egy 32A főkapcsolót. Az elosztóba elhelyezésre kerül egy direkt fogyasztásmérés az energiafelhasználás pontos követésére. Az elosztóból táplálnánk meg a kazánokat, használati melegvíztárolót, vízlágyítót, a szivattyúkat és a kazánvezérlőt. 3.6. Új Kazánok megtáplálása A gépészeti adatszolgáltatás alapján 4 db ViessmannVitodens 200-W kondenzációs fali kazán lesz telepítve a régiek helyet. A kazánoknak egy-egy villamos betáplálás terveztünk. A betápláló kábeleket új kábeltálcán és új védőcsőbe kell vezetni. 3.7. Kazán segédüzemének villamos betáplálása Elhelyezésre kerül 3 darab Grundfos MAGNA3 40-150F, 1 darab Grundfos MAGNA3 32- 80, 1db Grundfos MAGNA3 32-120F szabályozott szivattyú. Villamos betalálást alakítunk ki a szivattyúk számára. Telepítésre kerül egy kaszkádvezérlő, amely felügyeli és szabályozza az új fűtési rendszert. A MKE jelű elosztókból villamos tápellátást terveztünk a vezérlő számára.

Az elosztóba kialakítjuk, egy 3F 25A kismegszakítót betáplálási oldal védelemre és egy 32A főkapcsolót. Az elosztóba elhelyezésre kerül egy direkt fogyasztásmérés az energia felhasználás pontos követésére. Az elosztóból táplálnánk meg a kazánokat, használati melegvíztárolót, vízlágyítót, a szivattyúkat és a kazánvezérlőt. 3.6. Új Kazánok megtáplálása A gépészeti adatszolgáltatás alapján 4 db ViessmannVitodens 200-W kondenzációs fali kazán lesz telepítve a régiek helyet. A kazánoknak egy-egy villamos betáplálás terveztünk. A betápláló kábeleket új kábeltálcán és új védőcsőbe kell vezetni. 3.7. Kazán segédüzemének villamos betáplálása Elhelyezésre kerül 3 darab Grundfos MAGNA3 40-150F, 1 darab Grundfos MAGNA3 32- 80, 1db Grundfos MAGNA3 32-120F szabályozott szivattyú. Villamos betalálást alakítunk ki a szivattyúk számára. Telepítésre kerül egy kaszkádvezérlő, amely felügyeli és szabályozza az új fűtési rendszert. A MKE jelű elosztókból villamos tápellátást terveztünk a vezérlő számára. 3.8. Tűzvédelmi lekapcsolás Az épület tűzvédelmi lekapcsolása meglévőnek kellett tekinteni. 3.9. Belső világítás Meglévőnek kellett tekinteni. Kiviteli tervnek nem része.

Elhelyezésre kerül egy darab villamos fogyasztásmérés, a MKE jelű kazán elosztóba. 3.11. Kábelfektetés A kazán helyiségben újonnan kialakított kábelcsatornában és védőcsőben kell a kábeleket vezetni.

EPH hálózat kialakítása. Az EPH hálózatba be kell kötni az elosztón kívül a kazán fémszerkezetét a fűtési csöveket, tartályokat, valamint a kábeltálcákat és a gázcsövet a belépési ponton H07V-K típusú 6 mm2 keresztmetszetű zöld/sárga színű vezetékkel.

A fűtéssel párhuzamosan a konyhai berendezések gázellátási rendszerét, égési levegő pótlását, valamint égéstermék elvezetését is meg kell oldani.

**…/2021.(VIII.31.) határozat melléklete**

TULAJDONOSI HOZZÁJÁRULÁS

Alulírott Őrsi Gergely polgármester, mint **Budapest Főváros II. Kerületi Önkormányzat** képviselője kijelentem, hogy az általam képviselt szervezet hozzájárul a tulajdonát képező Budapest, II. kerület, belterület 11658/12 hrsz-ú, természetben 1026 Budapest, II. kerület Battai lépcső 2-6., Pasaréti út 191-193. szám alatti ingatlanon a **„*Budapest oktatási intézményeinek épületenergetikai fejlesztése”*** című projekt megvalósításához és a támogatási időszak során megvalósuló infrastrukturális fejlesztés támogatást igénylő általi aktiválásához, továbbá nem tesz olyan intézkedést a támogatást igénylővel szemben, amely a támogatási kérelem megvalósítását szolgáló – fenntartási kötelezettségének végéig tartó – hasznosítási és/vagy a projekt támogatási szerződésében foglalt egyéb kötelezettség teljesítését veszélyezteti, vagy lehetetlenné teszi.

Kijelentem továbbá, hogy az ingatlan a kötelező fenntartási időszakban a fejlesztés céljára rendelkezésre áll.

Jelen nyilatkozatot a **KEHOP-5.2.2-16-2016-00043** sz. projekthez adtam ki.

Kelt.: Budapest, ……… (hó) … (nap)

…………………………………………..

Budapest Főváros II. Kerületi Önkormányzat

Őrsi Gergely

polgármester

P.H.